Tervetuloa Jerusalem studioon!
Vuonna 2016 Israelilla on ollut monia haasteita lähellä ja kaukana.
Niistä keskustelevat tänään -
tohtori Kobi Michael kansallisen turvallisuuden tutkimuskeskuksesta, -
analyytikkomme Amir Oren -
ja tohtori Reuven Berko, Israel Hajom -lehden kolumnisti.
Herra Oren, antaisitteko ensin yleiskuvan vuoden haasteista?
Vuoden 2016 alkaessa -
Israelin turvallisuustilanne näytti pahalta varsinkin Jerusalemissa.
Niin sanottu veitsi-intifada oli täydessä vauhdissa.
Israel näytti vielä yrittävän taistella sitä vastaan.
Vuoden edetessä ilmeni, -
että palestiinalaisten kansannousun suurin into oli hiipunut.
Vuoden lopussa -
Israelin ja Länsirannan turvallisuustilanne -
näytti paljon paremmalta kuin viime vuosina keskimäärin.
Sotilaallisista ja diplomaattisista haasteista -
keskustelemme varmaankin myöhemmin.
Varmasti. Tohtori Michael, -
niin sanotut "yksinäisten susien iskut" alkoivat lokakuussa 2015.
Miten suuri haaste ne olivat Israelille?
Ovatko Israelin hallinto ja turvallisuusviranomaiset tyytyväisiä -
tämän haasteen käsittelyyn?
Oliko se jälkeenpäin katsottuna menestys -
vai epäonnistuminen, josta voidaan oppia jotain?
Yleisesti ottaen Israel onnistui väkivallan hillitsemisessä -
ja levottomuuksien estämisessä.
Väkivallan määrä kuitenkin aaltoili -
tuona aikana.
Israelilta vaadittiin kärsivällisyyttä ja itsehillintää.
Sen oli varottava käyttämästä liikaa voimaa tätä ilmiötä vastaan.
Israel käytti voimaa harkiten.
Palestiinalaishallinto ymmärsi heti, -
että tämä väkivalta-aalto voi olla vaarallinen -
palestiinalaishallinnon tulevalle vakaudelle.
Siksi se teki osansa levottomuuksien estämiseksi.
Nyt vuoden kuluttua näistä tapahtumista näemme, -
että tuo väkivalta-aalto jäi vähäiseksi, -
vaikka sen kuolonuhrit ovat tietenkin tragedia.
Laajemmasta näkökulmasta katsottuna -
ilmiö saatiin pidettyä kurissa.
Siitä ei tullut strategista uhkaa.
Analysoin Israelin uhkia samanaikaisesti sisä- ja ulkopuolella.
Israelin sisäiset levottomuudet -
eivät ole koskaan muodostaneet todellista eksistentiaalista uhkaa.
Se oli Israelille kuitenkin pitkäaikainen haaste.
Onnistuivatko Israelin turvallisuusviranomaiset -
yksinäisten susien iskujen käsittelemisessä?
En sanoisi sitä onnistumiseksi, -
vaan kokemukseksi, josta oli Israelille hyötyä, -
ei vain sisäisesti, vaan myös ulkoisesti -
esimerkiksi suhteissamme vihollisina pitämiimme arabimaihin.
Yksi haasteemme oli se, että länsi painosti Israelia -
suostumaan kansainvälisiin vakuuksiin ja ratkaisuihin.
Sitten kaikki näkivät, mitä kansainväliset vakuudet tarkoittivat: -
Eiffel-tornin valojen sammuttamista Syyrian tapahtumien vuoksi.
Maailma todisti hirvittäviä massamurhia -
Libyassa, Jemenissä, Syyriassa ja Irakissa.
Kansainväliset vakuudet, -
joita Israelille tyrkytetään pakotetun ratkaisun osana, -
rajoittuivat siihen, että Ranska sammutti Eiffel-tornin valot!
Jos tarkastelemme ympäröivien arabimaiden tapahtumia...
Palaamme siihen myöhemmin.
Herra Oren, kertoisitteko tarkemmin yksinäisten susien iskuista?
Niissä kuoli 33 ihmistä, -
joista kaksi oli amerikkalaisturisteja ja loput israelilaisia.
Tuona aikana tehtiin paljon terrori-iskuja, -
päälleajoja, puukotuksia ja ampumisia.
Kertoisitteko siitä lisää?
Tilastotiedot ovat oikeat, -
mutta suurin osa uhreista tuli vuoden alkupuolella.
Ajan mittaan ilmeni, -
että israelilaisviranomaisten toimenpiteet tehosivat -
turvallisuuden ja tiedustelun saralla.
He toimivat myös paikallisia ryhmiä vastaan -
sosiaalisessa mediassa.
Myös myönteisiä toimenpiteitä tehtiin. Palestiinalaisten työlupia lisättiin.
Länsirannan hallintokoordinaattorilla, kenraali Mordechailla -
on hyvät suhteet palestiinalais- kollegoihinsa Länsirannalla -
ja epäsuorasti myös Gazassa.
Israelin hallinnon mekanismit toimivat, -
mutta ne eivät tietenkään parantaneet tätä tautia, -
sillä sitä ei voi parantaa.
Kuka tahansa voi käyttää veistä tai autoa -
ja hyökätä spontaanisti tai jonkun kiihottamana.
Sitä ei voi estää eikä ennustaa.
Israel käsitteli tätä ilmiötä kuitenkin menestyksekkäästi.
Toinen Israelin haaste on Gazan kaistale.
Islamistinen Hamas-järjestö pyrkii yhä Israelin tuhoamiseen.
Se tähtää koko Israelin valloittamiseen.
Miten suuri haaste Gaza oli Israelille vuonna 2016?
Vuonna 2016 ei tehty Gazan operaatiota, -
sellaista kuin kuusi ja kaksi vuotta sitten.
Väkivalta pysyi siis hillittynä.
Hamas käy läpi samaa prosessia kuin Hizbollah aiemmin.
Samoin on käynyt muillekin vapaus- ja terroriliikkeille.
Kun se pääsee valtaan, sen on otettava vastuuta.
Sen on tarjottava kansalleen peruspalvelut.
Vuonna 2016 Hamasin maltillisemmat ainekset ovat olleet vahvoilla -
sotilaalliseen siipeen verrattuna.
Tohtori Michael, millainen oli Gazan tilanne vuonna 2016?
Tilanne oli mutkikkaampi, eräänlainen paradoksi.
Hamas ei ole yhtenäinen liike.
Sotilaallisen ja poliittisen siiven välillä on syvä kuilu.
Poliittisessa siivessäkin on erimielisyyksiä -
johdon ja muiden jäsenten välillä.
Erimielisyydet eivät koske vain pikkuseikkoja.
Ne koskevat ennen kaikkea tärkeysjärjestystä.
Sotilaalliselle siivelle on tärkeintä kehittää sotilaallisia valmiuksiaan.
Heidän päätavoitteensa on aseellinen vastarinta, -
suuren vision toimeenpano.
Se on myös poliittisen siiven tavoite, -
mutta heidän strategiansa ovat erilaiset.
Sotilaallinen siipi tekee yhteistyötä Isisin Wilayat Sinain kanssa, -
mikä suututtaa egyptiläisiä.
He haluavat tukea Iranilta, -
kun taas poliittinen siipi suosii Turkkia ja Qataria, -
jotka vastustavat Irania.
Poliittinen siipi pyrkii ottamaan vastuuta gazalaisista -
ja käyttäytymään vastuullisen hallitsijan tavoin.
He pyrkivät parantamaan suhteitaan Egyptiin ja Saudi-Arabiaan.
Nämä maat ovat törmäyskurssilla Iranin kanssa, -
mutta niillä on jännitteitä myös Qatarin ja Turkin kanssa.
Ne käyvät valtataistelua Gazassa ja koko Lähi-idässä.
Israel ja gazalaiset ovat joutuneet -
tämän kaoottisen tilanteen puristukseen.
Israel on ainakin tällä hetkellä ainut varteenotettava taho, -
joka voisi auttaa Gazan jälleenrakentamisessa, -
mutta Israel ei pysty siihen yksin.
Lisäksi Gazan rakentaminen auttaisi samalla Hamasia.
Hamasin ja palestiinalaishallinnon nollasummapelin takia -
Israel heikentäisi silloin palestiinalaishallintoa, -
jota se yhä mieluummin tukee.
Tohtori Berko, -
Israel teki vuonna 2016 sovintosopimuksen Turkin kanssa.
Sopimuksen osana Turkki avustaa -
Gazan kaistaleen jälleenrakentamisessa.
Turkki on siis vahvasti mukana -
auttamassa gazalaisia jälleenrakentamisessa.
Onko tällä asialla yhteyttä niihin Hamasin piirteisiin, -
jotka ovat ongelmallisia Israelille?
Juuri tämä on mainitsemanne paradoksin ydin.
Turkki ja Qatar ovat -
Hamasin tärkeimpiä tukijoita.
Israelin liikenneministerikin tavoite on Gazan jälleenrakentaminen.
Me israelilaiset pidämme Gazan jälleenrakentamista -
strategisena tavoitteena.
Siksi emme väittele itse periaatteesta, -
mutta kumppaneidemme kohtalo epäilyttää.
Palestiinalaishallinto uskoi ottavansa Gazan takaisin hallintaansa.
Mitä tulee ensimmäiseen kysymykseenne, -
Hamasia vastaan toimii nyt pelotevaikutus.
Heidän viimeisin kokemuksensa Israelin kanssa oli huono.
Heillä ei ole varaa uuteen taistelukierrokseen.
He näkevät, -
miten maailma kohtelee islamistisia ääriliikkeitä.
Gazalla on ongelmalliset suhteet naapurimaihinsa, -
Egyptiin, Jordaniaan ja Persianlahden maihin.
Sen tuki on heikentynyt, vaikka rahaa tuleekin sieltä täältä.
Palestiinalaishallinto vaatii, että rahat tulevat heidän kauttaan.
Näistä käytännön syistä Hamas ei ole tarpeeksi joustava -
ryhtyäkseen nyt taisteluun Israelia vastaan.
Sen on parannettava suhteitaan Egyptiin ja Persianlahden maihin, -
eikä vain siksi, että se olisi riippumaton Qatarista.
Nyt ei ole oikea aika.
Siksi sanon, että Hamasia vastaan toimii pelotevaikutus.
Se jatkaa aseiden kehitystä ja salakuljetusta Iranista -
Iranin rahoittamana.
Se on ongelmallista, -
koska Iran aikoo loppujen lopuksi tehdä gazalaisista šiioja.
Muslimimaailma ei voi antaa sen tapahtua.
Palaamme myöhemmin Iranin haasteeseen, -
mutta palaamme nyt läheisempään uhkaan Siinain niemimaalla.
Herra Oren, tohtori Michael mainitsikin jo Wilayat Sinain, -
joka on Isisin haara Siinailla.
Egyptillä oli hiljattain yhteenotto tuon järjestön kanssa.
Siinailta ammuttiin raketteja Israelia kohti, -
mutta ne eivät räjähtäneet Israelin alueella.
Järjestö kehottaa iskuihin juutalaisvaltiota vastaan.
Tosiasiat sekä syy- ja seuraussuhteet ovat selvät.
Kaikki alkoi Tahrir-aukion mielenosoituksista -
ja Mubarakin syrjäyttämisestä vuonna 2011.
Siihen asti Siinai toimi puskurivyöhykkeenä -
Egyptin ja Israelin välillä.
Se on tietysti aina rajoittunut Gazaan, -
ja siellä on aina ollut salakuljetusta harjoittavia beduiineja, -
jotka haluavat elää ainakin osittain itsenäisesti.
Siinai ei kuitenkaan ollut Israelille turvallisuusuhka.
Mutta kun Egyptin hallinto romahti viitisen vuotta sitten, -
Siinaista tuli uhka molemmille maille.
Israel on pitänyt sen aisoissa yhteistyössä Egyptin kanssa.
Tohtori Michael?
Isis-ilmiö on mielestäni erittäin huolestuttava.
Ensinnäkin se vaarantaa Egyptin vakauden.
Isisillä ei ole tapana jäädä vain syrjäalueille, -
vaan tunkeutua maan ydinosiin.
Se on kohtalokas ilmiö Lähi-idälle.
Niin kauan kun Egypti ei pysty tälle haasteelle mitään, -
meidän on pidettävä Egyptiä, ainakin Siinain osalta, -
epäonnistuneena tai ainakin hauraana valtiona.
Epäonnistuneiden ja hauraiden valtioiden ilmiö on tullut tutuksi -
viimeisten kuuden vuoden aikana arabikevään alusta alkaen.
Epäonnistuneen valtion ongelma ei ole ainoastaan paikallinen.
Sellaisilla valtioilla on tapana levittää ongelmia -
laajemmalle alueelle, -
epävakautta, terrorismia ja pakolaisia.
Siksi Syyrian ja Libyan epäonnistuneista valtioista -
on pian tulossa Euroopan ongelma.
Meidän on tehtävä kaikkemme Egyptin auttamiseksi Siinailla.
"Meillä" tarkoitan Israelia, Saudi-Arabiaa ja ehkä Yhdysvaltoja.
Isis-ilmiö on kuin pallo: -
Jos siihen yrittää tarttua, se pomppii toisaalle.
Se näkyi siinä, mitä Palmyralle tapahtui Aleppon taistelun aikaan.
Vaarassa ei siis ole vain Siinain niemimaa.
Hiljattain Isis pommitti koptikirkkoa -
Kairon sydämessä.
Muutama päivä sitten -
myös Jordaniassa tehtiin terrori-isku.
Yhteystyönsä avulla Isis ylittää -
sitä vastaan taistelevien valtioiden rajat.
Tämä näkyy myös taistelussa Irania ja sen liittolaisia vastaan.
On selvästi nähtävissä, -
että jotkut arabimaat tukevat Isisiä taistellessaan Syyriassa -
Assadia, Irania ja Hizbollahia vastaan.
Se kääntyy kuitenkin niitä itseään vastaan.
Isis vaarantaa Egyptin hallinnon vakauden.
Obaman hallinto on kohdellut Egyptiä kylmästi.
Nyt kaikki Lähi-idässä uskovat, että kun Trump astuu valtaan, -
asiat muuttuvat parempaan päin.
Pian näemme, mitä Trump tekee.
Se on kuin Frankenstein-syndrooma.
Isisin ja al-Qaidan loivat Saudi-Arabia ja Qatar.
Ne loivat hirviön, jota luulivat voivansa hallita.
Nyt se hirviö vainoaa niitä itseään.
Keskustelemme tästä aiheesta eri ohjelmassa, -
koska nyt meillä on käsiteltävänä kaikki vuoden haasteet.
Herra Oren, seuraava haaste on pohjoisessa, Hizbollah, -
Iranin tukema libanonilainen islamistinen šiiajärjestö.
Kertoisitteko siitä?
Lisäisin siihen, mitä tohtori Berko sanoi.
Israelin ja Jordanian yhteistyö on ollut menestyksekästä.
Näiden maiden kanssa Israelilla on rauhansopimukset.
Syyrian kanssa sellaista ei ole, -
eikä mitään voitu tehdä sen alkaessa romahtaa.
Rajoilla olevat eri ryhmät ja militiat ovat Israelille haaste, -
samoin kuin iranilaisjoukot ja Syyrian hallinto.
Israelin strategia on toistaiseksi ollut vastata kaikkeen tuleen, -
jopa tahattomaankin, joka tulee rajan yli Israeliin.
Se myös iskee asekuljetuksiin Syyriasta Libanoniin.
Tohtori Michael?
Hizbollahin suhteen -
tilanne on dialektinen.
Toisaalta Hizbollah saa koko ajan lisää taistelukokemusta -
ja kehittää sotilaallisia valmiuksiaan, -
joihin kuuluu myös eräitä asetyyppejä.
Se on tietysti uhka Israelille.
Toisaalta Hizbollah on kiinni Syyriassa.
Sen taistelijat ovat väsyneitä.
Se on myös menettänyt suosiotaan Libanonissa.
Vaikka Libanonin presidentin valinta oli sille poliittinen voitto, -
se on silti tietoinen herkästä poliittisesta asemastaan.
Siksi se on varovainen Syyrian sodan loputtua.
Niin kauan kun Syyrian sota jatkuu, Hizbollah keskittyy siihen.
Kuitenkin Israelin armeijan esikuntapäällikkö on sanonut, -
että Hizbollah on Israelin suurin haaste.
Samoin sanoi entinen puolustusministeri Moshe Ja'alon.
Näin onkin, koska Hizbollah ei ole erillinen ilmiö, -
vaan yksi pala Iranin valtapyrkimysten palapelissä -
alkaen Libanonista ja jatkuen Syyriaan.
Lähi-idässä sanotaan, että Iranin hallussa on neljä pääkaupunkia.
Sen lisäksi vielä huthit, jotka tekevät iskuja Saudi-Arabiaan -
ja ampuvat ohjuksia Mekkaan ja Medinaan.
Näin laajasti Iranin uhka on nähtävä.
Hizbollah on vain pieni osa sitä.
Hizbollah on kehittänyt sotilaallisia taitojaan Syyriassa.
Vaikka se ei ole nyt kovin suosittu Libanonissa, -
Hizbollah on osa Iranin sotilaallista verkostoa -
kaikkialla Lähi-idässä.
Lännen pitäisi tietää, että se hirviö on pysäytettävä.
Herra Oren, ohjelma on lopuillaan, -
emmekä ehtineet keskustella Iranista, joka on tietysti suuri haaste.
Mikä on juutalaisvaltion suurin haaste vuonna 2017?
Suurin puolustuksellinen haaste on yhä Hizbollah.
Jokaisella armeijalla on oltava viitekehys siitä, -
ketä vastaan valmistaudutaan taistelemaan.
Hizbollah on oikeastaan Libanonin valtio valepuvussa.
Se on merkittävin sellainen vihollinen, joka voi aloittaa sodan.
Israelilla ei ole intressejä aloittaa edes ennalta ehkäisevää hyökkäystä.
Hizbollah voi aloittaa sodan joko oma-aloitteisesti tai Iranin käskystä.
Iranin ydinuhka on nyt lähes koomassa.
Se elpyy viiden tai kymmenen vuoden kuluttua.
Tällä hetkellä Iranin uhka ei ole ajankohtainen.
Eräs mahdollinen suuri haaste on Syyria.
Golanin rintamalla tapahtuu muutoksia.
Venäläiset ovat siellä, ja yritämme ymmärtää heidän aikeitaan.
Toistaiseksi koordinointimme Venäjän kanssa toimii hyvin.
Se voi kuitenkin muuttua.
Jos Israelin on taisteltava Golan rintamalla -
Iranin tukemia ei-valtiollisia toimijoita vastaan, -
siitä voi tulla hankalaa.
Israelin alueellinen turvallisuus- tilanne on nyt mitä parhain.
Mikä on vuoden 2017 päähaaste?
Se on Iran, vaikka Syyrian jälleenrakentaminen vie kauan.
Venäjä ja Iran ei kuitenkaan lopuksi pääse yhteisymmärrykseen.
Valitettavasti aika on lopussa.
Kiitos, tohtori Michael, herra Oren ja tohtori Berko!
Kiitos katsojille, näkemiin ensi viikkoon!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta